იბელინები
იბელინები ან იბელენები (ფრანგ. Maison d'Ibelin — იბელინთა საგვარეულო) — გავლენიანი ფეოდალური გვარი, რომლის წარმომადგენლები XII-XIV საუკუნეებში იყვნენ იერუსალიმისა და კვიპროსის სამეფოს უმსხვილესი მიწის მესაკუთრეები. მათ მჭიდრო კავშირი ჰქონდათ ლუზინიანთა სამეფო დინასტიასთან და დაკავებული ჰქონდათ კვიპროსის სამეფოს უმაღლესი სახელმწიფო პოზიციები.